નરેન્દ્ર મોદીએ તેમને જાહેર સભા યોજવાની પરવાનગી ન આપવામાં આવી એ પછી અહીં ગુરુવારે અઘોષિત રોડ-શો યોજ્યો હતો. અરવિંદ કેજરીવાલે શુક્રવારે રોડ-શો યોજ્યો હતો, જ્યારે રાહુલ ગાંધીએ પ્રચાર સમાપ્ત થવાના છેલ્લા દિવસે શનિવારે જબરજસ્ત રોડ-શો યોજ્યો હતો. આ ત્રણ ઓછા હતા એમ શનિવારે ઉત્તર પ્રદેશના મુખ્ય પ્રધાન અખિલેશ યાદવે પણ વારાણસીમાં રોડ-શો યોજ્યો હતો. આ રોડ શોઝમાં ખરા સમર્થકોની ભીડ હતી કે લોકો તાશેરો જોવા એકઠા થયા હતા એ નક્કી કરી શકાય એમ નહોતું, પણ એક વાત નક્કી છે કે વારાણસીવાળાઓને રોડ-શોને કારણે ટ્રાફિક અટકી જતાં ભારે હેરાનગતિનો સામનો કરવો પડ્યો હશે. હવે ચર્ચા એ ચાલી છે કે કોનો રોડ-શો સૌથી વધારે ઝમકદાર હતો?